title: Cao Xueqin
text: Bal atoera va wiray ke Klokara koe keratrapova, Cao Xueqin va pilkovaf gentim taneon al narar, negason va yona izva ke jontika ginafa yasa ke intafe sare, i va tulon ke balemoya Jia is Shi is Wang is Xue staba. Azon, va Jia yasastaba istfiyir. Va gerd dem ilamkaf debak wetce ludevstama narar, i va kaatoexo ke tegira ke lo koredik. Va tame ke sare koe batyona nakila batkane tcazedayar nume va abrotcifa nek sometarutena vanxomesa abduaxa va Jia yasapa kan nubaroperindafa elimuca cuison pimtayar. Lece reme yona gluya ke bat seltam dem nelkon yikya is velikya do ezefa tamava muxawer.